โซโนะฮานาบิระนิคูจิซูเกะโอะ

โซโนะฮานาบิระนิคูจิซูเกะโอะ  เป็นซีรีส์วิชวลโนเวลแนวยูริวัยผู้ใหญ่ของญี่ปุ่นโดยกลุ่มโดจินฟูงูริยะ ซีรีส์นี้เปิดตัวในวันที่ 25 พฤศจิกายน ค.ศ. 2006 ด้วยวิชวลโนเวลที่มีชื่อเดียวกันสำหรับไมโครซอฟต์ วินโดวส์ นับตั้งแต่นั้น มีการเผยแพร่รวม 23 เรื่อง โดยฉบับล่าสุดเผยแพร่ในวันที่ 26 ตุลาคม ค.ศ. 2016 หลังความสำเร็จของเกมแรก ทำให้ซีรีส์เริ่มขยายเป็นวิชวลโนเวล, ไลต์โนเวล, ซีดีละคร, หนังสือภาพ, รายการวิทยุ และอนิเมะของตนเอง
เนื้อเรื่องย่อเกมแต่ละภาค.
เนื้อหาทุกภาคมีความเกี่ยวข้องกันบ้างเล็กน้อย แต่ละภาคตัวละครนำเดินเรื่องจะขึ้นอยู่กับแต่ละภาค แต่ที่เหมือนกันคือทุกภาคนั้นเกิดขึ้นที่โรงเรียนสตรีเซนต์มิคาเอล 
เราจะได้เล่นเกมในมุมมองของ โอดะ นานามิ นักเรียนใหม่ชั้นปี 1 แผนกมัธยมปลาย โรงเรียนสตรีเซนต์มิคาเอล เธอได้พบกับ มัทสึบาระ ยูนะ รุ่นพี่ชั้นปี 2 ในวันเปิดการศึกษา และตกหลุมรักทันที ในห้องเรียนเมื่อเพื่อนร่วมชั้นคุยเรื่องรุ่นพี่ยูนะ ทำให้นานามิรู้ว่ายูนะเป็นที่นิยมในหมู่นักเรียนแค่ไหน และยิ่งได้ฟังก็ยิ่งหลงใหลและอยากเข้าใกล้ จนขอไปเข้าร่วมประชุมคณะกรรมการนักเรียนเพื่อจะได้เข้าใกล้รุ่นพี่ยูนะที่เธอชื่นชอบนั่นเอง
เราจะได้เล่นเกมในมุมมองของ คิตาจิมะ คาเอเดะ หัวหน้าชั้นปี 2 ผู้เรียบร้อยพูดน้อย เมื่อคิตาจิมะ ซาร่า นางแบบวัยรุ่น ย้ายเข้ามาใหม่ ปี 1 แผนกมัธยมปลาย โรงเรียนสตรีเซนต์มิคาเอล ด้วยอันหน้าตาน่ารักของเธอ ทำให้คนในโรงเรียนฮือฮา ซาร่ามาปรากฏตัวต่อคาเอเดะ สำหรับซาร่าแล้ว คาเอเดะเป็นทั้งลูกพี่ลูกน้อง เพื่อนสมัยเด็ก และคนที่ซาร่ารักมาจนถึงทุกวันนี้ แต่ตอนเจอกันครั้งแรก คาเอเดะกลับจำซาร่าไม่ได้
เราจะได้เล่นเกมในมุมมองของ ซาวากุจิ ไม โดยไมเป็นนักเรียนชั้นปี 2 แผนกมัธยมปลาย โรงเรียนสตรีเซนต์มิคาเอล มีนักเรียนใหม่ย้ายเข้ามาในห้องของไม เธอชื่อ คาวามุระ เรโอ เป็นเด็กสาวร่างเล็กน่ารักที่มีหน้าตาราวกับนางฟ้า แต่เรโอนั้นกลับมีนิสัยที่ดื้อ ไม่ยอมคุยกับเพื่อนร่วมห้อง มีเพียงแต่ไมเท่านั้นที่เรโอยอมคุยด้วย ไมจึงพยายามช่วยเรโอให้สนิทกับเพื่อนร่วมห้องบ้าง บางครั้งทั้งคู่จึงมีเหตุที่เป็นต้องกระทบกระทั่งกันอยู่เสมอๆ
เราจะได้เล่นเกมในมุมมองของ คิตาจิมะ คาเอเดะ ซึ่งจู่ๆ คาเอเดะก็กลายมาเป็นนักเรียนที่ป๊อปคนหนึ่งในโรงเรียน จากเหตุการณ์ที่นักเรียนคนอื่นเห็นคาเอเดะตอนปล่อยผมและถอดแว่น ทำไมซาร่าไม่พอใจ รู้สึกหึงหวงคาเอเดะมาก และกลัวว่าจะโดนคนอื่นมาแย่งคาเอเดะไป แต่แล้วยิ่งเลวร้ายขึ้นไปอีกเมื่อซาร่าต้องทำงานถ่ายแบบเพิ่มขึ้น ทำให้เวลาที่จะไ้ดเจอคาเอเดะยิ่งลดน้อยลง
เราจะได้เล่นเกมในมุมมองของ ซาวากุจิ ไม เหตุการณ์ในภาคนี้เริ่มเมื่อ เรโอสอบตก ไมจึงอาสาจะติวให้ และบอกว่าถ้าเรโอสอบผ่านเรโอจะขออะไรไมก็ได้เป็นรางวัล โดยเรโอขอไปเดทกับไม และใช้เวลาด้วยกัน1วันกับเดทแรก วันหนึ่งระหว่างคาบเรียนเรโอถูกครูเรียกไป จากนั้นก็มีท่าทีแปลกๆ จากนั้นความไม่เข้าใจกันก่อตัวขึ้นระหว่างทั้งคู่
เราจะได้เล่นเกมในมุมมองของ โอดะ นานามิ ซึ่งนานามินั้นถึงแม้จะได้คบกับรุ่นพี่ยูนะที่เธอชื่นชอบแล้วก็ตาม แต่เธอก็กังวลว่าตัวเธอที่เอาแต่ซุ่มซ่ามนั้นเหมาะสมกับยูนะผู้ที่เพียบพร้อมไปแทบทุกอย่างหรือเปล่า นานามิจึงตั้งใจจะเล่าความไม่สบายใจของเธอให้ยูนะฟัง
เราจะได้เล่นเกมในมุมมองของ สุมิโนเอะ ทาคาโกะ ครูแผนกประถมศึกษา โรงเรียนสตรีเซนต์มิคาเอล วันหนึ่งมีนักเรียนใหม่ย้ายเข้ามาในชั้นเรียนของเธอ เด็กคนนี้ชื่อโฮวไรเซน รุนะ เป็นเด็กที่มีใบหน้าสละสลวยที่เห็นแล้วทำให้เธอรู้สึกนึกถึงคนๆนึงขึ้นมา
 โอดะ นานามิ (; โรมาจิ: "Oda Nanami")
 "ปรากฏในภาคที่:" 1 ,6
 "พากย์โดย:" โทอิโระ ฟุยุกะ (; โรมาจิ: "Toiro Fuyuka")
 "วันเกิด:" 15 พฤษภาคม
 มัทสึบาระ ยูนะ (; โรมาจิ: "Matsubara Yūna")
 "ปรากฏในภาคที่:" 1 ,3 ,6
 "พากย์โดย:" อุจิโนะ โพะจิ (; โรมาจิ: "Uchino Pochi")
 "วันเกิด:" 4 พฤศจิกายน
 คิตาจิมะ คาเอเดะ (; โรมาจิ: "Kitajima Kaede")
 "ปรากฏในภาคที่:" 2 ,3 ,4 ,5
 "พากย์โดย:" โกเงียว นาซึนะ (; โรมาจิ: "Gogyou Nazuna")
 "วันเกิด:" 21 ตุลาคม
 คิตาจิมะ ซาร่า (; โรมาจิ: "Kitajima Sara")
 "ปรากฏในภาคที่:" 2 ,4 ,5
 "พากย์โดย:" ฮาเนะซาโตะ ซัทสึกิ (; โรมาจิ: "Hanesato Satsuki")
 "วันเกิด:" 24 พฤศจิกายน
 ซาวากุจิ ไม (; โรมาจิ: "Sawaguchi Mai")
 "ปรากฏในภาคที่:" 3 ,4 ,5
 "พากย์โดย:" อิซึมิ อายากะ (; โรมาจิ: "Izumi Ayaka")
 "วันเกิด:" 18 กัีนยายน
 คาวามุระ เรโอ (; โรมาจิ: "Kawamura Reo")
 "ปรากฏในภาคที่:" 3 ,5
 "พากย์โดย:" เคียวกะ (; โรมาจิ: "Kyōka")
 "วันเกิด:" 22 มีนาคม
 สุมิโนเอะ ทาคาโกะ (; โรมาจิ: "Suminoe Takako")
 "ปรากฏในภาคที่:" 7
 "พากย์โดย:" อาซึมะ ยุย (; โรมาจิ: "Azuma Yui")
 "วันเกิด:" 16 มีนาคม
 โฮวไรเซน รุนะ (; โรมาจิ: "Hōraisen Runa")
 "ปรากฏในภาคที่:" 7
 "พากย์โดย:" อุเอดะ โคย์ฮิเมะ (; โรมาจิ: "Ueda Kōhime")
 "วันเกิด:" 19 สิงหาคม
เพลงประกอบ.
ตั้งแต่ภาคที่4จะมีเพลงปิดพร้อมตอนขึ้นรายชื่อผู้จัดทำ ซึ่งก่อนนั้นจะเป็นเพลงประกอบในเกมที่ไม่มีเนื้อร้องเพียงเท่านั้น
อัลบั้ม Amai Hanazono ~Complete Mix~ (甘い花園～コンプリートMIX～).
เพลงปิดภาคที่4ถึง6 โดยมีทำนองเดียวกัน แต่เนื้อร้องคนละแบบ เพลงAmai Hanazonoเป็นเพลงปิดภาคที่4 เพลงYuuwaku no Etudeเป็นเพลงปิดภาคที่5 เพลงUruou Yuu Soraเป็นเพลงปิดภาคที่6 ทุกเพลงขับร้องโดย Haruna Yumi
อื่นๆ.
เป็นส่วนของเพลงประกอบอื่นๆ ที่ไม่มีการรวมอัลบั้ม